OpenLLM-France/wikimedia huggingface dataset:
# Passeig de la Revolució

El passeig de la Revolució és un carrer de la ciutat de Sabadell, que es troba al barri de La Cobertera-Covadonga del districte 1.
La via interurbana s'inicià a urbanitzar a finals de 1867, després de sufragar-se les despeses amb les multes imposades als sabadellencs detinguts per participar en la fallida revolta progressista, comandada per Gabriel Baldrich contra el regnat d'Isabel II d'Espanya, l'agost d'aquell mateix any a Catalunya. En aquell temps, el capità general destituí en bloc a tot el govern local i feu empresonar a l'alcalde Llorenç Junçà, alguns regidors i als primers contribuents del municipi que no acataren els seus designis. Foren alliberats el 5 de setembre de 1867, prèvia imposició d'una elevada sanció econòmica que es destinaria a una important obra urbanística per a embellir la ciutat. Feliu Vilarrúbias, el nou alcalde governatiu substitut de Juncà, decidí destinar la quantia econòmica a crear una passeig unís el nucli urbà amb el pont de la Salut. El nom de la via estava previst que fos «passeig d'Isabel II», no obstant, després del triomf de la Revolució de 1868 i el destronament de la reina Isabel II, la Junta Revolucionària decidí nomenar-lo «passeig de la Revolució».
El 9 de maig de 2018, l'Ajuntament presentà una proposta al veïnat amb l'objectiu de posar fi a la decadència de la via (vegetació degradada, mobiliari malmès, etc). El disseny d'aquest projecte de l'administració local per a garantir el manteniment del passeig arribà després que l'Associació de Veïns de Covadonga i Àngela Segura, la veïna que durant 25 anys es feu càrrec del manteniment del vial de forma desinteressada, sol·licitessin la intervenció municipal mitjançant la presentació de centenars de signatures lliurades el setembre de 2017 al regidor d'Espai Públic, Xavier Guerrero (ERC).
Concretament, la proposta de museïtzació del vial preveu: restaurar el mur i els bancs de pedra; fixar panells informatius al camí; incloure un sistema de reg automàtic; substituir l'arbrat que posi en risc la seguretat; plantar noves espècies per a millorar el traçat; reposar trams del paviment amb sauló sòlid; facilitar el pas a les seccions amb xaragalls i més pendent; i substituir l'enllumenat amb proposta pilot d'il·luminació intel·ligent de color, adient pels límits del rodal i l'impacte ambiental sobre la fauna.

## Referències

* 1 2 Nomenclàtor. «Passeig de la Revolució». Ajuntament de Sabadell. [Consulta: 26 gener 2018].
* ↑ Madrid, Karen. «L'Ajuntament es farà càrrec del manteniment del passeig de la Revolució». RadioSabadell.fm, 08-05-2018. [Consulta: 18 setembre 2018].
* ↑ «Sabadell estudia museïtzar el passeig de la Revolució». NacióDigital.cat, 25-05-2018. [Consulta: 18 setembre 2018].

## Enllaços externs

* Imatges del passeig de la Revolució
# Sentinel-3B

El Sentinel-3B és un satèl·lit d'observació terrestre de l'Agència Espacial Europea dedicat a l'oceanografia que va ser llançat el 25 d'abril de 2018. Va ser construït com a part del Programa Copernicus i és el segon satèl·lit Sentinel 3 (després del Sentinel-3A, llançat el 16 de febrer de 2016) dels quatre que hi ha planejats.
La Sentinel-3B va ser llançada amb èxit el 25 d'abril de 2018 a les 17:57 UTC des del Cosmòdrom de Plessetsk a bord d'un vehicle de llançament Rókot.

## Referències

* ↑ «¡¡Sentinel-3B en órbita!!». , 26 abril 2018 9:17 [Consulta: 10 novembre 2021].
* 1 2 3 Clark, Stephen. «European environmental observer launched by Russian rocket – Spaceflight Now» (en anglès americà). [Consulta: 10 novembre 2021].
* ↑ «Satellite: Sentinel-3B Satellite: Sentinel-3B». [Consulta: 10 novembre 2021].
* ↑ «Sentinel-3». [Consulta: 10 novembre 2021].
* ↑ «Sentinel-3B ha sido lanzado» (en espanyol europeu), 26-04-2018. [Consulta: 10 novembre 2021].
* ↑ Bergin, Chris; Graham, William. «Russian Rokot launches Sentinel-3A» (en anglès americà), 16-02-2016. [Consulta: 10 novembre 2021].
Agència Espacial Europea :
# Philippe Sylvain Senderos

Philippe Sylvain Senderos (nascut a Ginebra el 14 de febrer del 1985) és un futbolista professional suís que juga com a defensa a l'Aston Villa, després d'haver jugat quatre temporades al Fulham.

## Referències

* ↑ «Senderos fitxa pel Fulham». Web del Fulham. [Consulta: 16 juny 2010].

## Enllaços externs

* Estadístiques a transfermarkt.de (alemany)
Philippe Senderos amb Suïssa - Plantilles de navegació :
Selecció de futbol de Suïssa – Copa del Món de Futbol 2006
1 Zuberbühler •
2 Djourou •
3 Magnin •
4 Senderos •
5 Margairaz •
6 Vogel •
7 Cabanas •
8 Wicky •
9 Frei •
10 Gygax •
11 Streller •
12 Benaglio •
13 Grichting •
14 D. Degen •
15 Džemaili •
16 Barnetta •
17 Spycher •
18 Lustrinelli •
19 Behrami •
20 Müller •
21 Coltorti •
22 Hakan Yakin •
23 P. Degen •
Entrenador: Kuhn
Selecció de futbol de Suïssa – Eurocopa 2008
1 Benaglio •
2 Djourou •
3 Magnin •
4 Senderos •
5 Lichtsteiner •
6 Huggel •
7 Cabanas •
8 Inler •
9 Frei •
10 Hakan Yakin •
11 Streller •
12 Derdiyok •
13 Grichting •
14 Gygax •
15 G. Fernandes •
16 Barnetta •
17 Spycher •
18 Zuberbühler •
19 Behrami •
20 Müller •
21 Jakupović •
22 Vonlanthen •
23 P. Degen •
Entrenador: Kuhn
Selecció de futbol de Suïssa – Copa del Món de Futbol 2010
1 Benaglio •
2 Lichtsteiner •
3 Magnin •
4 Senderos •
5 von Bergen •
6 Huggel •
7 Barnetta •
8 Inler •
9 Frei •
10 Nkufo •
11 Behrami •
12 Wölfli •
13 Grichting •
14 Padalino •
15 Yakin •
16 G. Fernandes •
17 Ziegler •
18 Bunjaku •
19 Derdiyok •
20 Schwegler •
21 Leoni •
22 Eggimann •
23 Shaqiri •
Entrenador: Hitzfeld
Selecció de futbol de Suïssa – Copa del Món de Futbol 2014
1 Benaglio •
2 Lichtsteiner •
3 Ziegler •
4 Senderos •
5 von Bergen •
6 Lang •
7 Barnetta •
8 Inler  •
9 Seferović •
10 Xhaka •
11 Behrami •
12 Sommer •
13 Rodríguez •
14 Stocker •
15 Džemaili •
16 G. Fernandes •
17 Gavranović •
18 Mehmedi •
19 Drmić •
20 Djourou •
21 Bürki •
22 Schär •
23 Shaqiri •
Entrenador: Hitzfeld :
# Mont Temple (Alberta)

El Mont Temple és una muntanya que es troba dins el Parc Nacional de Banff, a l'estat canadenc d'Alberta. La seva alçada és de 3.544 msnm i té una prominència de 1.544 metres.
Va ser batejat per George Mercer Dawson el 1884 en honor de Sir Richard Temple, que va visitar les Muntanyes Rocalloses canadenques aquell mateix any. Va ser el primer cim d'11.000 peus (3.400 metres) en ser escalat al segment canadenc de les Muntanyes Rocalloses. Això va succeir el 1894 a càrrec de Walter Wilcox, Samuel Allen i LF Frissel.

## Referències

* ↑ Mueller, Johannes. «Mount Temple (Gipfel)» (en alemany). [Consulta: 1r maig 2024].
* 1 2 «Mount Temple Overview - Peakware.com», 04-03-2016. Arxivat de l'original el 2016-03-04. [Consulta: 1r maig 2024].
* ↑ «Mount Temple». [Consulta: 1r maig 2024].
* ↑ Thorington, J. Monroe. «Vermilion Pass to Kicking Horse Pass». A: A Climber's Guide to the Rocky Mountains of Canada. With the collaboration of Putnam, William Lowell. 6th. American Alpine Club, 1966, p. 111–112. ISBN 978-1376169003.
* ↑ Patton, Brian. Tales from the Canadian Rockies. McClelland & Stewart, 1993. ISBN 978-0771069482.
# Raemka

Raemka, també Raemkai o Remkui, va ser un príncep egipci de la V Dinastia. No se sap amb certesa qui eren els seus pares, tot i que es creu que podria haver estat fill del faraó Menkauhor Kaiu i de la reina Meresankh IV. Es coneix la seva condició perquè a la seva tomba s'hi va trobar una inscripció que diu que Raemka tenia el títol de Fill del Rei del seu cos, el que significa que era fill biològic d'algun rei.
Raemka en jeroglífic :
Va ser enterrat a la tomba 80 de Saqqara, excavada per primer cop per l'egiptòleg francès Auguste Mariette. La tomba està catalogada com a D3 a Mastabas.
Una de les cambres de la tomba va ser adquirida pel Museu Metropolità de Nova York. La cambra està decorada amb escenes de caça, agrícoles i representacions d'una estàtua transportada.

## Referències

* ↑ Dodson i Hilton, 2004.
* ↑ MMNY, 2012.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* MMNY. The bulletin of the Metropolitan Museum of Art Volume 3-4 (en anglès). Nova York: Museu Metropolità de Nova York, 2012. ISBN 978-1236473097.
# Miguel Mínguez

Miguel Mínguez és el nom dels següents personatges:
* Miguel Mínguez Ayala, ciclista basc
* Miguel Mínguez Pérez, polític valencià
# Sulfit de potassi

El sulfit de potassi (K₂SO₃) és un compost químic amb el catió potassi i l'anió sulfit. Com additiu alimentari té el Codi E E225 El seu ús com additiu alimentari no està aprovat a la UE.

## Referències

* ↑ Australia New Zealand Food Standards Code«Standard 1.2.4 - Labelling of ingredients». [Consulta: 27 octubre 2011].
* ↑ UK Food Standards Agency: «Current EU approved additives and their E Numbers». [Consulta: 27 octubre 2011].
# Passeig del Born

«Passeig del Born» té aquests significats:
* Passeig del Born (Barcelona)
* Passeig del Born (Palma)
# Senufo

Els senufo són un grup etnolingüístic format per diversos subgrups de persones de parla gur que viuen en una àrea que comprèn des del sud de Mali i la part més occidental de Burkina Faso a Katiola, fins a Costa d'Ivori. El grup nafana es troba al nord-oest de Ghana. La xifra de la població senufo fluctua entre 1,5 i 2,7 milions, i parlen les diverses llengües senufo. Korhogo, una antiga ciutat al nord de Costa d'Ivori que data del segle xiii, és la capital del poble senufo. Els senufo són predominantment un poble agrícola: cultiven mill, nyam, cacau i arròs.
La vida quotidiana dels senufo gira entorn dels rituals religiosos que els permeten apaivagar les deïtats que respecten i temen, per mitjà de pràctiques d'endevinació i l'ús de joies de bronze especialment dissenyades. Els senufo empren el braçalet Fo, que conté un dels dissenys més destacats de la cultura, un pitó, en una varietat de propòsits que van en funció de les necessitats espirituals i estètiques de la societat. El sandogo és un autoritari ordre social femení responsable de mantenir relacions positives amb el món espiritual, mitjançant l'endevinació, per a protegir la puresa de cada grup de parentiu. Els sandobele són endevins dins de la societat sandogo que diagnostiquen i resolen els problemes en el si de la comunitat.

## Vegeu també

* Poro (Costa d'Ivori).

## Bibliografia

* Holas, Bohumil (1957) Les Sénoufo (y compris les Minianka) (prefaci de Geneviève Calame-Griaule). París: Presses Universitaires de France.
* Spindel, Carol (1989). In the Shadow of the Sacred Grove. Vintage. ISBN 0-679-72214-9. ISBN 978-0-679-72214-4.
* Glaze, Anita J. (1981) Art and Death in a Senufo Village. Bloomington: Indiana University Press.

## Enllaços exterms

* The Senufo people Arxivat 2005-11-05 a Wayback Machine. en Art&Life in Africa.
* 'About the Senoufo People' Arxivat 2008-08-21 a Wayback Machine., Masabo Culture Company.
* Senoufo, Supyire of Mali Ethnic People Page en The Joshua Project.
* The Sejen bird figures of the Senufo People, Ivory Coast Arxivat 2009-01-07 a Wayback Machine..
# Pericoma punctulatum

Pericoma punctulatum és una espècie d'insecte dípter pertanyent a la família dels psicòdids que es troba a Austràlia: Victòria.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Miltiades Iatru

Miltiades Iatru fou un ciclista grec. Va competir als Jocs Olímpics d'Estiu de 1896.
Iatru competí en la cursa en carretera, una competició de 87 quilòmetres que portava ciclistes des d'Atenes fins a Marató i tornar. No va acabar entre els tres primers, encara que el seu lloc exacte es troba entre el quart i el setè, ja que la seva marca no es va registrar.

## Referències

* ↑ «Olympedia – Miltiadis Iatrou». [Consulta: 28 gener 2022].
# Michaux

«Michaux» té aquests significats:
Michaux:
* André Michaux (1746 – 1802), botànic i explorador francès
* Adrien Michaux (* 1977), actor francès
* Agnès Michaux (* 1968, Tours), escriptor
* Alfred Michaux, (1859 – 1937), advocat, lingüista francès
* François André Michaux (1770 – 1855), metge, botànic i explorador francès, fill d'André Michaux
* Henri Michaux (1899 – 1984), escriptor, poeta i pintor
* Lucette Michaux-Chevry (* 1929, Saint-Claude), polític francès
* Ludovic Michaux (* 1982), jugador rugbi
* Michel Michaux (* 1937), pintor
* Paul Michaux (1854 – 1923), cirurgià francès
* Pierre Michaux (* 1813)
* Willy Michaux (1913 – 2002)

## Micheaux

* Oscar (Devereaux) Micheaux (1884 – 1951), director de cinema, productor, guionista, actor i escriptor

## Vegeu també

* Michaud
* Michaut
* Michau
* Micheau
# Raecius

Raecius és un gènere d'aranyes araneomorfes de la família dels udúbids (Udubidae). Fou descrit per primera vegada per Eugène Simon el 1892.
Totes les espècies tenen una distribució per l'Àfrica subsahariana.

## Taxonomia

Segons el World Spider Catalog del 23 de gener de 2019, s'accepten sis espècies:
* Raecius aculeatus Dahl, 1901
* Raecius asper (Thorell, 1899)
* Raecius congoensis Griswold, 2002
* Raecius crassipes (L. Koch, 1875)
* Raecius jocquei Griswold, 2002
* Raecius scharffi Griswold, 2002

## Referències

* 1 2 Simon, E. (1892a). Histoire naturelle des araignées. Paris 1, 1-256.
* 1 2 3 (anglès) World Spider Catalog: Raecius Simon, 1892 en la família Udubidae +base de dades. Accés el 23 de gener de 2019.
# Moluranita

La moluranita és un mineral de la classe dels sulfats.

## Característiques

La moluranita és un molibdat de fórmula química H₄U$^{4+}$(UO₂)₃(MoO₄)₇·18H₂O. No cristal·litza, i es considera amorfa. Es troba en forma d'agregats coloformes en brannerita. La seva duresa a l'escala de Mohs es troba entre 3 i 4.
Segons la classificació de Nickel-Strunz, la moluranita pertany a «07.H - Urani i uranil molibdats i wolframats, Amb U$^{4+}$» juntament amb els següents minerals: sedovita i cousinita.

## Formació i jaciments

Es troba en fines fissures en albita granulada, en part substituint la brannerita. Sol trobar-se associada a altres minerals com: brannerita, molibdenita, calcopirita, galena i irignita. Va ser descoberta l'any 1959 a l'ocurrència de molibdè i urani d'Aleksandrovskii Golets, a la conca del riu Torgo, a Aldan (Sakhà, Districte Federal de l'Extrem Orient, Rússia). També ha estat descrita a Picacho (Sonora, Mèxic) i a l'ocurrència de molibdè, urani i mercuri de Dajishan (Guizhou, Xina).

## Referències

* ↑ «Moluranite» (en anglès). Mindat. [Consulta: 7 novembre 2015].
* 1 2 «Moluranite» (en anglès). Handbook of Mineralogy. [Consulta: 7 novembre 2015].
# Solitari dorsibrú

El solitari dorsibrú (Myadestes occidentalis) és un ocell de la família dels túrdids (Turdidae).

## Hàbitat i distribució

Habita els boscos subtropicals i la selva pluvial de les muntanyes des del nord-oest i nord-est de Mèxic cap al sud, a través de, Guatemala, Belize i El Salvador fins al centre d'Hondures.

## Referències

* ↑ «Solitari dorsibrú». Cercaterm. TERMCAT, Centre de Terminologia. Rev. 20/01/2022(català)
# Passeig de la fama de Madrid

El Passeig de la fama de Madrid és un tram del carrer Martín de los Heros de Madrid (Espanya) on es ret homenatge als actors i cineastes més destacats del cinema espanyol, equivalent al passeig de la fama de Hollywood al Hollywood Boulevard.
La iniciativa va partir del Ministeri de Presidència sota el nom de Calles de Cine i es va materialitzar el 27 de juny de 2011, commemorant el 25è aniversari de l'Acadèmia de Cinema Espanyol. Va incloure una estrella per cada any d'existència de l'acadèmia. A partir de llavors es dedica una estrella més cada any a una celebritat del cinema espanyol. La cerimònia es realitza el dia previ a la cerimònia d'entrega dels premis Goya. Les estrelles estan fetes de granit, marbre blanc i acer i van ser dissenyades per Oscar Mariné.

## Artistes

Els 26 artistes que es van immortalitzar en el Passeig de la fama de Madrid (10 dels quals a títol pòstum), el dia de la seva innauguració van ser:
* Concha Velasco (actriu)
* Fernando Trueba (director)
* Carmen Sevilla (actriu)
* Carlos Saura (director)
* Amparo Rivelles (actriu)
* Fernando Rey (estrella pòstuma) (actor)
* Paco Rabal (estrella pòstuma) (actor)
* Emma Penella (estrella pòstuma) (actriu)
* Luis Escobar (actor, productor)
* Sara Montiel (actriu)
* Pilar Miró (estrella pòstuma) (directora)
* Carmen Maura (actriu)
* Tony Leblanc (actor)
* Alfredo Landa (actor)
* Pepe Isbert (estrella pòstuma) (actor)
* Luis García Berlanga (estrella pòstuma) (director)
* José Luis Garci (director)
* Fernando Fernán Gómez (estrella pòstuma) (actor)
* Penélope Cruz (actriu)
* Luis Buñuel (estrella pòstuma) (director)
* Javier Bardem (actor)
* Juan Antonio Bardem (estrella pòstuma) (director)
* Antonio Banderas (actor)
* Imperio Argentina (estrella pòstuma) (actriu)
* Alejandro Amenábar (director)
* Pedro Almodóvar (director)

## Referències

* 1 2 Colapso de estrellas en el estreno del paseo de la fama
* ↑ Madrid inaugura hoy su Paseo de la Fama
# Selecció de bàsquet de les Filipines

La Selecció de bàsquet de les Filipines, també coneguda com Gilas Pilipinas, és l'equip format per jugadors de nacionalitat filipina que representa a la Federació de Bàsquet de les Filipines en les competicions internacionals organitzades per la Federació Internacional de Bàsquet (FIBA) o el Comitè Olímpic Internacional (COI). Pertany a la zona FIBA Àsia.

## Classificacions
### Jocs Olímpics

* 1936 - 5
* 1948 - 12
* 1952 - 9
* 1956 - 7
* 1960 - 11
* 1968 - 13
* 1972 - 13

### Campionats mundials

* 1954 - 3
* 1959 - 8
* 1974 - 13
* 1978 - 8
* 2014 - 21
* 2019 - 32
* 2023 - 24

### Campionats asiàtics

* 1960 - 1
* 1963 - 1
* 1965 - 2
* 1967 - 1
* 1969 - 3
* 1971 - 2
* 1973 - 1
* 1975 - 5
* 1977 - 5
* 1979 - 4
* 1981 - 4
* 1983 - 9
* 1985 - 1
* 1987 - 4
* 1989 - 8
* 1991 - 7
* 1993 - 11
* 1995 - 12
* 1997 - 9
* 1999 - 11
* 2001 - suspesa
* 2003 - 15
* 2007 - 9
* 2009 - 8
* 2011 - 4
* 2013 - 2
* 2015 - 2
* 2017 - 7

### Jocs Asiàtics

* 1951 - 1
* 1954 - 1
* 1958 - 1
* 1962 - 1
* 1966 - 6
* 1970 - 5
* 1974 - 4
* 1978 - 5
* 1982 - 4
* 1986 - 3
* 1990 - 2
* 1994 - 4
* 1998 - 3
* 2002 - 4
* 2010 - 6
* 2014 - 7
* 2018 - 5
* 2022 - 1

## Referències

* ↑ «'WE DON'T CALL OURSELVES GILAS' | Pinch-hitting RoS-PHL has something to prove in Asiad», 23-08-2018. Arxivat de l'original el 24 d’agost 2018. [Consulta: 9 febrer 2024].
* ↑ «SBP restructures, unveils new Gilas Pilipinas logo». ESPN5, 08-05-2019 [Consulta: 8 maig 2019].
# Pericoma reticulatipennis

Pericoma reticulatipennis és una espècie d'insecte dípter pertanyent a la família dels psicòdids que es troba a Àsia: el Japó.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Miner de Mèxic

El miner de Mèxic (Sclerurus mexicanus) és una espècie d'ocell de la família dels furnàrids (Furnariidae).

## Hàbitat i distribució

Habita el sotabosc de la selva humida, localment a les terres baixes i muntanyes fins als 2000 m, des de Mèxic a Hidalgo, est de Puebla, Veracruz, Oaxaca i Chiapas, cap al sud, a través de Guatemala, Hondures i Costa Rica fins Panamà.

## Referències

* ↑ «Miner de Mèxic». Cercaterm. TERMCAT, Centre de Terminologia. Rev. 20/03/2021(català)
# Meta-Wiki

La Wikimedia Meta-Wiki, Meta-Wikipedia, Metapedia o, simplement Meta, és un lloc web de suport de la Viquipèdia, l'enciclopèdia lliure i els seus projectes germans de la Fundació Wikimedia. Com les diferents Viquipèdies, la Meta-Wikipedia s'edita també com un wiki.
Durant la primera fase d'existència de la Viquipèdia, les discussions sobre el projecte i, en especial, sobre les polítiques a seguir, tenien lloc sovint en la mateixa Viquipèdia, encara que l'esmentada metadiscussió no fos de contingut enciclopèdic.
A més, alguns usuaris volien un fòrum on no haguessin d'estar limitats per la política del punt de vista neutral de la Viquipèdia, de manera que poguessin escriure assaigs expressant les seves pròpies opinions sobre els assumptes que cobria l'enciclopèdia.
En resposta a aquestes preocupacions, es va crear la Meta-Wikipedia el novembre de 2001.
La Meta-Wiki és actualment una de les principals vies de discussió per als viquimedistes, especialment a nivell de governança del moviment, juntament amb altres mitjans, com ara les llistes de correu.
Originàriament enfocada a la versió en llengua anglesa, la Meta-Wiki es va convertir des de la seva actualització del programari wiki a la fase III, conegut des de llavors com a MediaWiki, en un fòrum de discussió multilingüe utilitzat per totes les comunitats lingüístiques dels projectes Wikimedia.
Meta-Wiki no s'ha de confondre amb MetaWiki.

## Enllaços externs

* Lloc web principal
# Molva

Molva és un gènere de peixos.

## Espècies

Segons FishBase:
* Molva dypterygia (Pennant, 1784) — lingue blava
* Molva macrophthalma (Rafinesque, 1810)
* Molva molva (Linnaeus, 1758)

## Notes i referències

* ↑ Molva macrophthalma a INPN
# Solitari gorja-rogenc

El solitari gorja-rogenc (Myadestes genibarbis) és un ocell de la família dels túrdids (Turdidae).

## Hàbitat i distribució

Habita els boscos de les muntanyes de les illes Antilles, a Jamaica, la Hispaniola, Dominica, Martinica, Saint Lucia i Saint Vincent.

## Referències

* ↑ «Solitari gorja-rogenc». Cercaterm. TERMCAT, Centre de Terminologia. Rev. 20/01/2022(català)
# Osteochilus lini

Osteochilus lini és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba a les conques dels rius Mekong i Chao Phraya.

## Referències

* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Lao PDR.161 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Selecció de bàsquet del Senegal

La Selecció de bàsquet del Senegal és l'equip format per jugadors de nacionalitat senegalesa que representa a la "Federació Senegalesa de Bàsquet" a les competicions internacionals organitzades per la Federació Internacional de Bàsquet (FIBA) o el Comité Olímpic Internacional (COI).

## Classificacions
### Jocs Olímpics

* 1968 - 15
* 1972 - 15
* 1980 - 11

### Campionats mundials

* 1978 - 14
* 1998 - 15
* 2006 - 22
* 2014 - 16
* 2019 - 30

### Campionats africans

* 1964 - 5
* 1965 - 4
* 1968 - 1
* 1970 - 2
* 1972 - 1
* 1974 - 2
* 1975 - 2
* 1978 - 1
* 1980 - 1
* 1981 - 4
* 1983 - 3
* 1985 - 4
* 1987 - 6
* 1989 - 3
* 1992 - 2
* 1993 - 3
* 1995 - 2
* 1997 - 1
* 1999 - 7
* 2001 - 7
* 2003 - 5
* 2005 - 2
* 2007 - 9
* 2009 - 7
* 2011 - 5
* 2013 - 3
* 2015 - 4
* 2017 - 3
* 2021 - 3

## Referències

* ↑ «Team Roster Senegal». fiba.basketball. [Consulta: 12 setembre 2021].
* ↑ 2015 FIBA Africa Championship – Senegal, FIBA.com. Retrieved 11 May 2016.
# Miner gorjablanc

El miner gorjablanc (Sclerurus albigularis) és una espècie d'ocell de la família dels furnàrids (Furnariidae).

## Hàbitat i distribució

Habita el sotabosc de la selva pluvial als turons i muntanyes, des de Costa Rica, oest de Panamà, nord i est de Colòmbia, oest i nord de Veneçuela, Trinitat i Tobago cap al sud a la llarga dels Andes a través de l'est d'Equador i est del Perú fins al nord i l'est de Bolívia.

## Referències

* ↑ «Miner gorjablanc». Cercaterm. TERMCAT, Centre de Terminologia. Rev. 20/03/2021(català)